stanford-oval/wikipedia huggingface dataset:
יהלי מרגלית טופול
הערות שוליים

1 2  ירון פריד, ביקור מלכותי: המחזמר "ביקור התזמורת" נוחת בלונדון, באתר כלכליסט, 6 באוקטובר 2022
↑  יעקב בר-און, שחקנית משפחתית, באתר ynet, 18 בספטמבר 2002
↑  מחזמר ישראלי בלונדון - ביקור התזמורת - ראיון עם מירי מסיקה ואלון אבוטבול, באתר עלונדון, ‏2022-09-20
↑  News: Donmar Warehouse announces cast for The Band's Visit, There Ought To Be Clowns, ‏2022-08-23 (באנגלית)
↑  Nicholas Cannon last updated, The Tattooist Of Auschwitz: cast, plot and everything we know, whattowatch.com, ‏2023-04-12 (באנגלית)
↑  Max Goldbart, Harvey Keitel Boards ‘The Tattooist Of Auschwitz’, Deadline, ‏2023-04-12 (באנגלית)
↑  Yaron Ten Brink, מה רואים הלילה: לבכות עם דרמת שואה בינלאומית ובמאית ישראלית, באתר מה רואים הלילה: לבכות עם דרמת שואה בינלאומית ובמאית ישראלית | טיים אאוט, ‏2024-05-05
↑  יואב בירנברג, "הרגשתי כאילו הוא לא רק היה סבא שלי, אלא סבא של כל העולם", באתר ynet, 23 במאי 2024
↑  Anna Maxwell Martin Joins Emma Myers in BBC Drama ‘A Good Girl’s Guide to Murder’ (EXCLUSIVE), Yahoo News, ‏2023-10-17 (באנגלית)
↑  Josh Darvill, A Good Girl's Guide To Murder TV show cast revealed, TellyMix, ‏2023-10-17 (באנגלית)
מאה ברכות

בשבת ויום טוב משלימים את מנין 'מאה ברכות' על ידי אכילת פירות ומיני מתיקה
תקנת מאה ברכות היא תקנה קדומה המחייבת לברך בכל יום לפחות מאה ברכות. התקנה מיוחסת לאישים שונים: למשה רבנו, לדוד המלך, לאנשי כנסת הגדולה ולרבי מאיר.
הגאונים מייחסים תקנה זו לדוד המלך, שתיקן תקנה זו לעצירת מגפה שהייתה הורגת בכל יום מאה אנשים.
מקור התקנה

תקנה זו הוזכרה בתלמוד אמנם לא נתבאר שם מי תיקנה ועל מה תיקנה:
תניא היה רבי מאיר אומר חייב אדם לברך מאה ברכות בכל יום שנאמר ”ועתה ישראל מה ה' אלהיך שואל מעמך” (דברים, י', י"ב).
אף שלמדו דבר זה מפסוק, לדעת רבים מהראשונים חיוב זה אינו מדאורייתא, אלא מתקנת חכמים, והלימוד מהפסוק אינו אלא אסמכתא.
בראשונים כתבו מספר דרכים לבאר האיך למדו דבר זה מהפסוק הנ"ל:
לדעת רש"י הלימוד הוא מלשון הפסוק "מה ה' אלהיך דורש מעמך". ובמקום "מה" יש לקרוא "מאה".
בפירוש התוספות כתבו שמספר האותיות בפסוק בצירוף אות האל"ף במילה "מה" הוא מאה, ובזה נרמז שיש לברך מאה ברכות בכל יום.
תקנת דוד המלך

בטור כתב על פי תשובת רב נטרונאי שדוד המלך הוא זה שתיקן לברך 'מאה ברכות' בכל יום, בעקבות מגפה שהתחוללה בירושלים, וגבתה את חייהם של מאה אנשים בכל יום, ולא היו יודעים על מה התרגשה עליהם צרה זו. דוד המלך חקר, ונודע לו ברוח הקודש, שעל ידי תקנת 'מאה ברכות' תעצר המגפה, וכך היה.
במחזור ויטרי נכתב שנראה שלאחר שתיקנה דוד המלך, נשתכחה התקנה, וחזרו תנאים ואמוראים ותיקנו תקנה זו בשנית.
בקבלה

בעל ספר "שערי צדק" ר' יוסף ג'יקטיליה, כותב כי לתקנה זו של מאה ברכות בכל יום משמעות פנימית. לשיטתו, הדרך להכיר את אלוהים עוברת דרך קניין מידת "צדק" (מקבילה למידת "מלכות") ועליה הוא כותב כך:
"והנה המדה הזאת יש לה מאה פינות.. ומכל פינה ופינה נובעת מעיינות ברכה לעולם, ומשם ינק יצחק אבינו עליו השלום מאה ברכות .. ואלו מאה שערים שמצא יצחק במה שנתברך… שמשם יוצא ברכה ושפע ואצילות לכל הנבראים על ידי ישראל… ולכן צריך כל אחד מישראל לברך בכל יום מאה ברכות, כלומר כל ברכה וברכה יש לה מעיין ומקור ממה שמהיא נשפעת ונאצלת, ואם ח"ו יחסר לאדם אחד ממאה ברכות בכל יום הוא פוגם את כל התורה כולה ונמצא מקלקל כל הצנורות… ועל דרך זה אנו אומרים כי כל אדם שאין משלים בכל יום מאה ברכות פוגם צורתו ומקצץ בנטיעות נפשו, ואוי לו על חסרונו, ואינו נכנס בשערי צד"ק…
עניין זה מתכתב עם משחק המילים בין המילה "ברכה" לבין הפועל "הברכה". משחק מילים זה מצביע על הקשר (על פי חסידים ומקובלים) בין פעולת הברכה עצמה לבין הבאת שפע לעולם (הברכה - "שיטה לריבוי צמחים שבה משרישים ענפים המחוברים לצמח", כך הברכה היא הכנסת שפע לעולם).
מנין הברכות

בימות החול ניתן בקלות לברך מאה ברכות, מאחר שבכל תפילה יש 19 ברכות, מלבד שאר ברכות השחר ועוד, פירוט הברכות ליום חול הוא כדלהלן:
ברכות קריאת שמע (ערבית) = 4
תפילת שמונה עשרה (ערבית) = 19
ברכת המפיל = 1
ברכת על נטילת ידיים = 1
ברכת אשר יצר = 1
ברכת אלוהי נשמה = 1
ברכות השחר = 15
ברכות התורה = 2 (לדעת הרמ"א = 3)
ברכת הציצית = 1
ברכת התפילין = 1 (לדעת הרמ"א = 2)
ברוך שאמר וישתבח = 2
ברכות קריאת שמע (שחרית) = 3
תפילת שמונה עשרה (שחרית) = 19
תפילת שמונה עשרה (מנחה) = 19
סך כל הברכות = 89, (ולדעת הרמ"א = 91, או אפילו 93). בצירוף ברכות נטילת ידיים המוציא וברכת המזון ושאר ברכות הנהנין, ניתן בקלות להגיע למאה ברכות בכל יום.
מנין הברכות > שבת יום טוב ויום כיפור

בשבתות וימים טובים שבהם תפילת שמונה עשרה אינה מכילה 19 ברכות אלא רק שבע ברכות, נזקקים להשלים את המאה ברכות על ידי ברכות הנהנין השונות כפי שמתואר בתלמוד: "רב חייא בריה דרב אויא בשבתא וביומי טבי טרח וממלי להו באיספרמקי ומגדי" (איספרמקי – בשמים; מגדי – מיני מגדים, שטעונים ברכה [רש"י]).
ביום כיפור, ישנו קושי להגיע למניין מאה ברכות, מאחר שאי אפשר להוסיף ברכות על ידי ברכות הנהנין ואף בתפילות העמידה יש רק שבע ברכות.
דיני התקנה

חיוב ה'מאה ברכות' הוא חיוב נפרד לכל יום ויום, ובפוסקים כתבו שחשבון 'יום' לעניין זה הוא כדין יום לפי התורה, היינו שהלילה קודם ואחר כך היום.
בפוסקים נחלקו אם מותר לגרום לברכה שאינה צריכה על מנת להגיע למאה ברכות. הדעה המתירה סוברת שמכיוון שצריך להגיע למאה ברכות, אין כאן דין של ברכה שאינה צריכה
בעניין חיוב נשים בחיוב זה, נחלקו בפוסקים, יש שפטרו נשים מחמת שהמצווה היא מצוות עשה שהזמן גרמא. ויש שכתבו לחייבם בן השאר מאחר שהתקנה הייתה מחמת שמתו במגפה, ובתלמוד מצינו במקרה דומה שחייבו נשים במצוות מזוזה מחמת שאף נשים "בעו חיי" (=צריכות חיים).
מנין המצוות

ישנם מספרי המצוות שמנו את מצוות 'מאה ברכות' בכלל התרי"ג מצוות, כגון בספר הלכות גדולות, שמנאה במצוות עשה כה: "מאה ברכות בכל יום".
הרמב"ם תמה על דבריהם, שהרי חיוב זה אינו מהתורה כלל:
"והתמה מפני מה מנו מצות עשה שהם מדרבנן... מאה ברכות בכל יום והלל... והכלל כי כל מה שהוא דרבנן לא ימנה בכלל תרי"ג מצוות. כי הכלל הזה הוא כולו כתוב בתורה אין בו דבר דרבנן כמו שנבאר. ואמנם היותם מונים קצת הדברים שהם דרבנן ועוזבים קצתם בבחירה מהם הוא ענין אי אפשר לקבלו בשום פנים, אמרו מי שאמרו
הערות שוליים

↑  אורח חיים, מו.
1 2  מופיע גם בסדר רב עמרם גאון, ברכות השחר.
↑  בסימן א.
↑  כפי הנראה נצרך לומר כך, מפני שבתלמוד לפנינו מוזכר חיוב זה מפי רבי מאיר.
↑  יוסף ג'קטילה, שערי צדק, ספריא, עמ' חלק א' פסקה טו
↑  ראה בערך "ברכה"
↑  ועוד ברכה אחת לנוהגים לברך יראו עינינו
↑  ועוד ברכה אחת לרוב מתפללי נוסח אשכנז שחותמים "מקדש את שמך ברבים" בשם.
↑  תלמוד בבלי, מסכת מנחות, דף מ"ג, עמוד ב'
↑  הרב מנשה קליין, שו"ת משנה הלכות, חלק ט"ו סימן ס'.
↑  הרב אליעזר מלמד, פניני הלכה ברכות, י"ב ה'.
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
תום שובל

| --- | --- |

 לידה:  8 בספטמבר 1981 (בן 43) פתח תקווה
 מדינה:  ישראל 
 פרופיל ב-IMDb
 
מכרם ח'ורי בסרט "פתח תקווה"
תום שובל (נולד ב-8 בספטמבר 1981) הוא תסריטאי ובמאי קולנוע ישראלי.
ביוגרפיה

תום שובל נולד לשרית ויצחק (איקי) שובל בפתח תקווה ובה גדל. למד במגמת הקולנוע של תיכון עירוני א', תל אביב, אותה סיים בהצטיינות. בשנת 1995, בהיותו נער, השתתף בתוכנית זאפ לראשון וראיין את איגי וקסמן יחד עם נועה קולר. בצה"ל שירת ביחידת ההסרטה של מז"י (מפקדת זרוע היבשה) ושימש כמפקד בקורס וידאו של צה"ל. בתקופת שירותו הצבאי ייסד יחד עם חמישה חברים במאים בני גילו (אדם סנדרסון, יהושע סימון, מיכאל הנגבי, דניאל אדר ואורן שי) את קבוצת "באבון" – קבוצת יוצרים העושה סרטים באופן עצמאי וללא תמיכה ממסדית. הם קיבצו סרטים קצרים שעשו והקרינו אותם בסינמטק תל אביב. אחד מהסרטים הקצרים היה "ואן גוך בתל אביב" (16 דקות), בבימויו של שובל. בנוסף לכך ביים וידאו קליפים רבים וזוכי פרסים, ביניהם ללהקת מוניקה סקס, לג'ירפות ועוד.
נבחר כאחד היוצרים המבטיחים של הקולנוע הישראלי על ידי ועדה מיוחדת של סינמטק חולון (2008) וכן על ידי עיתון "הארץ".
שובל נרשם ללימודים בבית הספר סם שפיגל לקולנוע ולטלוויזיה. למד חמש שנים וסיים בהצטיינות יתרה. במהלך לימודיו ביים שני סרטים קצרים: "הלב הרעב" וסרט הגמר שלו "פתח תקווה". שניהם השתתפו בפסטיבלים רבים וזכו בפרסים.
לאחר סיום לימודיו בסם שפיגל, החל לעבוד על סרטו העלילתי הראשון באורך מלא, "הנוער". הסרט הוא קופרודוקציה ישראלית-גרמנית ובתמיכת קרן יהושע רבינוביץ לאמנויות - פרויקט קולנוע, יונייטד קינג וערוץ ארטה. הקרנת הבכורה של הסרט הייתה ב-10 בפברואר 2013 בפסטיבל הסרטים הבינלאומי בברלין.
שובל מלמד בימוי עלילתי בבית הספר סם שפיגל לקולנוע ולטלוויזיה שבו גם למד ובמחלקה לקולנוע ווידאו בבצלאל, ירושלים.
הוא כותב-שותף של התסריט עם הבמאים מיכל ברזיס ועודד בן נון לסרט "איה" (40 דקות) בכיכובה של שרה אדלר. הסרט הוקרן בהקרנות מסחריות בקולנוע לב בשנת 2012.
יוצר וכותב במשותף עם דני רוזנברג של הסדרה "ג'וני ואבירי הגליל" (2015) ל-YES. בנוסף שימש כתסריטאי באופרת הסבון "בובות" ב-HOT.
כתב על קולנוע במקומון "העיר" ובכתב העת "מטעם" - כתב עת לספרות ומחשבה רדיקלית. כותב ברבעון "סינמטק" וכן מכותבי ועורכי העיתון "מערבון", כתב עת לקולנוע בהוצאת האקדמיה החופשית. כותב לכתב העת המקוון "תקריב" וכן במגזין "טיים אאוט תל אביב".
שובל הוא הישראלי הראשון שנבחר למיזם האמנות של חברת רולקס בשבע שנות פעילותו (ב-2014). המיזם שם לעצמו למטרה לאפשר דיאלוג מקצועי ואמנותי של אמנים מבטיחים עם אמנים מנוסים ובעלי שם בתחומם, ובכך להנציח מסורת רבת שנים של אמן ובן טיפוחים. לכל מחזור נבחרים שמונה אמנים בתחילת דרכם, מתחומי אמנות שונים ומכל רחבי תבל, על ידי צוות יועצים מקצועי. המנטור של שובל בתוכנית היה הבמאי אלחנדרו גונסלס איניאריטו.
סרטו השני באורך מלא הסירו דאגה מלבכם זכה בפרס הסרט הישראלי העלילתי הטוב ביותר פסטיבל הקולנוע ירושלים 2021. את התסריט לסרט כתב שובל יחד עם אחיו דן שובל. מאחורי הסרט יש רשימה ארוכה של מפיקים, ביניהם גונסלס איניאריטו ובמאי הסרט הארטיסט מישל חזנוויצ'וס. כוכבת הסרט "הארטיסט", ברניס בז'ו, משחקת בסרט בתפקיד הראשי.
בשנת 2021 יצר וביים את הסדרה "הד קולך" עבור תאגיד השידור הישראלי כאן 11.
פילמוגרפיה

| שנה | סרט | מפיקים | מסגרת הפקה | פסטיבלים ופרסים |
| --- | --- | --- | --- | --- |
| 2021 | הסירו דאגה מלִבכם |  |  | הסרט הישראלי העלילתי הטוב ביותר בפסטיבל הקולנוע ירושלים 2021 (במשותף עם סרט נוסף) |
| פרמיירה עולמית בפסטיבל הסרטים הבינלאומי בברלין ה-63 במסגרת הפנורמה 2013 | הנוער (סרט קולנוע) | קופרודוקציה ישראל-גרמניה | בתמיכת קרן רבינוביץ, חברת יונייטד קינג, ערוץ ארטה, מדיינבוארד, מאטץ' פקטורי. | פרסים ראשונים בפורום פיצ'ינג סלוניקי וסופיה וכן בפסטיבל ברלין שוק הקופרודוקציה |
| 2011 | אני אשתה את דמעותיי (16 דק') | בשיתוף עם תלמידיו בתיכון עירוני א' בתל אביב | בתמיכת קרן מקור לסרטים ישראליים | פסטיבל הקולנוע ירושלים 2011, פסטיבל לוקרנו 2011, זוכה פרס הסרט הטוב ביותר פסטיבל גליל לסרטים קצרים 2012. |
| 2007 | זו הרוח (18 דק') | וידאו-ארט ניסיוני |  | הוקרן במסגרת הביאנלה בהרצליה |
| 2007 | פתח תקווה (27 דק') | סרט הגמר במסגרת בית הספר לקולנוע ולטלוויזיה סם שפיגל |  | הוקרן במסגרת תחרות וולג'ין לסרטים קצרים פסטיבל הקולנוע ירושלים 2007. נבחר כאחד מ-20 הסרטים המובילים בבית הספר סם שפיגל לקולנוע ולטלוויזיה. השתתף בפסטיבל Clermmond Ferrand שבצרפת. הפסטיבל הבינלאומי לסרטי סטודנטים - תחרות בינלאומית 2008 ובעוד עשרות פסטיבלים ברחבי העולם פרס Asian New Force פסטיבל IFVA Hong Kong 2010. זוכה פרס הסרט הטוב ביותר פסטיבל Lucania איטליה 2008. זוכה פרס הסרט הטוב ביותר פסטיבל אילת 2008. |
| 2005 | הלב הרעב (12 דק׳, 16 מ"מ) |  | נעשה במסגרת בית הספר לקולנוע ולטלוויזיה סם שפיגל ירושלים | זוכה פרס התסריט הקצר קרן מיקי אלבין. קרן התרבות אמריקה-ישראל. השתתף בתחרות וולג'ין פסטיבל הקולנוע ירושלים 2005 הסרט זכה בפרס הראשון בקטגוריית סרטי סטודנטים ובפרס היוצר המבטיח בפסטיבל המפטונס הבינלאומי בניו- יורק 2006. |
| 2002 | ואן גוך בתל אביב (16 דק׳). |  | נעשה במסגרת קבוצת "באבון". | השתתף בפסטיבל קולנוע ישראלי בפריז ISRATIM 2003. |
הערות שוליים

↑  שי פוגלמן, דברים שיעשו את 2012: תום שובל, בן 30, באתר הארץ, 29 בדצמבר 2011
↑  תוכנית אימוץ האמנים של רולקס
↑  נטע אלכסנדר, הוליווד מגלה את ישראל, בעיתון הארץ, 19 באוקטובר 2014
↑  שמוליק דובדבני, קולנוע נוקב על פערי מעמדות והעצמה נשית: נחנכה התחרות הישראלית בפסטיבל ירושלים, באתר ynet, 26 באוגוסט 2021
↑  זוכי פסטיבל הקולנוע ירושלים 2021
| --- | --- |
בקרת זהויות :  NLI: 987007574203305171  BnF: cb177404577 (data)  GND: 1062032756  ISNI: 0000 0004 4343 196X  LCCN: no2017024040  VIAF: 311680486   WorldCat (עם VIAF): 311680486 
תום שובל והבמאי אלחנדרו גונסלס איניאריטו, המנטור שלו במיזם האומנות של רולקס, 2014
עודד קטש

| --- | --- |

 לידה:  10 באוקטובר 1974 (בן 50) גבעתיים, ישראל
 עמדה:  רכז
 גובה:  1.93 מטר
 מספר:  10
 קבוצות כשחקן
 1992–1993   1994–1993   1994–1995   1995–1999   1999–2001:  מכבי דרום   מכבי רמת גן   הפועל גליל עליון   מכבי תל אביב   פנאתינייקוס
 הישגים כשחקן
 יורוליג (2000)   אליפות ישראל (1996–1999)   גביע המדינה (1998–1999)   אליפות יוון (2000)   מלך הסלים אליפות אירופה 1997
 קבוצות כמאמן
 2004–2007   2007–2008   2008–2010   2010–2013   2010–2011   2012–2014   2014–2015   2015–2017   2017   2017–2021   2018–2021   2021   2022–:  הפועל גליל עליון   מכבי תל אביב  הפועל גלבוע גליל   נבחרת ישראל (עוזר)   הפועל ירושלים   הפועל אילת   הפועל תל אביב   הפועל אילת   נבחרת העתודה   נבחרת ישראל   הפועל ירושלים   פנאתינאיקוס   מכבי תל אביב
 הישגים כמאמן
 מאמן העונה בליגת העל (2007)   אליפות ישראל (2010, 2023, 2024)   גביע המדינה בכדורסל (2019, 2020, 2025)  אליפות יוון (2021)  הגביע היווני בכדורסל (2021)
 קבוצות כג'נרל מנג'ר
 2022:  הפועל גלבוע גליל
עודד קטש נישא על ידי אוהדי מכבי תל אביב לאחר ניצחון על קבוצת הפועל ירושלים בגמר הגביע
דוד עודד קטש (נולד ב-10 באוקטובר 1974) הוא כדורסלן עבר ומאמן כדורסל ישראלי, המשמש כמאמנה של מכבי תל אביב מליגת העל והיורוליג. קטש נחשב לאחד מגדולי שחקני הכדורסל הישראלי בכל הזמנים, ולאחד משחקני הכדורסל המובילים באירופה מאמצע שנות ה-90 ועד תחילת שנות האלפיים.
קריירה כשחקן

נולד בגבעתיים לאב יליד מצרים ולאם ילידת אלג'יריה. בשל חיבתו מילדות לעודד מכנס, קטש הוא אוהד של מכבי נתניה בכדורגל. הוא למד בתיכון שמעון בן צבי. את דרכו בכדורסל החל קטש בקבוצת הילדים של מכבי רמת גן. כשהיה בן עשר עבר לקבוצת הילדים של מכבי תל אביב, בה שיחק בקבוצות הילדים והנערים, ולאחר מכן בקבוצת הנוער.
כשעלה לבוגרים שיחק קטש בקבוצת הבת של מכבי תל אביב - מכבי דרום. בשנת 1993 חזר למכבי רמת גן לעונה אחת, העונה שבה קנה את פרסומו בקרב ציבור אוהדי הכדורסל בארץ. לאחר אותה עונה הושאל קטש לקבוצת הפועל גליל עליון לעונה אחת כדי "להשתפשף". בעונה זו פרח קטש במדי הקבוצה הצפונית והוביל אותה עד לסדרת הגמר סל. בתום העונה חזר אל מכבי תל אביב, הקבוצה שבה גדל, ושימש כרכז מחליף לגיא גודס.
פריצתו הגדולה הגיעה בשנת 1995, כאשר במשחקה הראשון של מכבי תל אביב באירופה באותה עונה נגד הקבוצה הצרפתית פו אורטז החליף את גודס, שנפצע בברכו ולמעשה גמר את העונה. את המשחק סיים קטש עם 16 נקודות ויחד עם דורון ג'מצ'י ורדיסאב צ'ורצ'יץ' סייע למכבי לנצח 91–88 בהארכה.
קטש החל לסלול את דרכו לצמרת עולם הכדורסל האירופאי, כשהוא מציג יכולת וירטואוזית בכל הנוגע לקליעה ובעיקר בחדירה. למרות מבנה גופו הדקיק, נהג קטש לחדור לסל מול כדורסלני אירופה, כשהוא מביך אותם פעם אחר פעם באמצעות הטעיות גוף וכדרור. היכולת לא נעלמה מעיני המאמנים מעבר לים, ולפני עונת 1998/1999 הגיע קטש לסיכום חוזי עם ניו יורק ניקס מליגת ה-NBA, אולם הוא נאלץ לשוב ארצה בשל סכסוך עבודה שפרץ בין הליגה לבין ארגון השחקנים אשר השבית את משחקי הליגה למשך כחצי עונה. קטש חזר למכבי תל אביב לחצי עונה, אך לא הצליח לסייע לה לעבור את שלב שמינית הגמר בליגה האירופית.
בשנת 1999 עבר קטש לקבוצת פנאתינייקוס היוונית, ואף זכה להניף את גביע אירופה בסיום משחק גמר מול מכבי תל אביב בו היה השחקן המצטיין, ובסיום המשחק הוא אמר את המשפט המפורסם: "זה היום הכי מאושר בקריירה שלי, והכי עצוב בקריירה שלי". בעונה שלאחר מכן נפצע עודד פציעה קשה בסחוס שבברכו ולא שיחק ולו דקה אחת. בסוף העונה נאלץ לראות מהספסל את מכבי תל אביב מנצחת את פנאתינייקוס בגמר הסופרוליג וזוכה בגביע אירופה השלישי בתולדותיה.
לאחר מספר שנים שבהן ניסה קטש להתגבר על הפציעה ולחזור לשחק, ב-9 ביוני 2004 הוא הודיע במסיבת עיתונאים על פרישתו מכדורסל מקצועני. בשנת 2009 הצטרף קטש לקבוצה החובבנית אליצור חולון מליגה ב'.
קריירה כמאמן

עם פרישתו ממשחק פעיל מונה קטש למאמנה של קבוצת הפועל גליל עליון אותה הוביל למקום השני בסיום העונה הסדירה.
ב-5 ביוני 2007, פחות משבוע לאחר חצי גמר הפיינל פור בו הפסיד עם קבוצתו הפועל גליל עליון למכבי תל אביב, חזר קטש אל הקבוצה בה גדל, וחתם כמאמן הקבוצה התל אביבית עד לשנת 2010. ב-1 בינואר 2008 התפטר קטש מאימון מכבי תל אביב לאור מספר הפסדים רצופים והישגים דלים.
באמצע עונת 2007/2008 חזר לאמן בהפועל גלבוע גליל במטרה להשאיר אותה בליגה והצליח. בעונה שלאחר מכן, הוביל את גלבוע לפיינל פור ליגת העל, שם סיימה במקום השלישי, לאחר שהפסידה למכבי תל אביב בחצי הגמר וניצחה את הפועל ירושלים במשחק על המקום השלישי. בעקבות כישלונה של נבחרת ישראל ביורובאסקט, הוחלט למנות צוות חדש. אריק שיבק מונה למאמן הראשי וקטש לעוזרו.
ב-14 במרץ 2010 הפך קטש למאמן בעל מספר הניצחונות הגדול ביותר בתולדות הפועל גליל עליון והפועל גלבוע גליל, כאשר הגיע ל-66 ניצחונות בקריירה בשנותיו כמאמן קבוצות אלו. ב-27 במאי 2010 זכה קטש עם קבוצתו גלבוע גליל באליפות המדינה, זאת לאחר ניצחון 77–90 על מכבי תל אביב בביתה.
ב-13 ביוני 2010 חתם בהפועל ירושלים לשלוש שנים, אך ב-27 בדצמבר 2011 התפטר מתפקידו, בעקבות רצף הפסדים, שכלל את תבוסת קבוצתו במשחק עם מועדון כדורסל הבקעה.
מונה במרץ 2012 לעוזר מאמן ראשון בנבחרת ישראל בכדורסל.
ב-21 ביוני 2012, חתם קטש לשנתיים לתפקיד מאמן הפועל אילת המתחדשת.
ב-27 ביוני 2014, עם תום חוזהו חתם קטש לשלוש שנים כמאמן הפועל תל אביב. עונתו הראשונה בקבוצה הייתה מאכזבת. למרות ניצחון חוץ מרשים בדרבי, ראשון מזה 23 שנה, סיימה הקבוצה במקום השמיני והודחה בקלילות ברבע גמר הפלייאוף על ידי הפועל ירושלים. בעונתו השנייה בקבוצה ב-3 בנובמבר 2015 פוטר מתפקידו, בתום ארבעה מחזורים בלבד, לאחר שלושה הפסדים רצופים.
ב-11 בנובמבר 2015 חתם קטש לשנתיים כמאמן הפועל אילת. הוא הגיע עמה לחצי גמר הפלייאוף, שם הפסיד להפועל ירושלים. בעונת 2016/2017 הוביל את אילת למקום השני בסיום הליגה הסדירה, אך לאחר מכן הודחה הקבוצה ברבע גמר הפלייאוף על ידי מכבי ראשון לציון. ב-17 ביולי 2017 הודיעה אילת כי קטש לא ימשיך לאמן את הקבוצה בעונה הבאה.
ב-23 בינואר 2017 מונה קטש למאמן נבחרת העתודה של ישראל במקומו של דן שמיר שעבר לתפקיד עוזר המאמן בנבחרת הבוגרים. ביולי 2017 הוביל קטש את נבחרת העתודה לזכייה במקום השני באליפות אירופה עד גיל 20.
ב-10 באוקטובר 2017 מונה עודד קטש למאמן נבחרת ישראל לארבע שנים במקומו של ארז אדלשטיין, בעקבות הכישלון ביורובאסקט 2017 ולאור הצלחתו עם נבחרת העתודה. במקביל שימש גם כפרשן משחקי מכבי תל אביב במסגרת היורוליג. בספטמבר 2021 סיים את תפקידו כמאמן הנבחרת.
ב-22 בפברואר 2018 מונה לקדנציה שנייה כמאמן הפועל ירושלים לשנה וחצי במקומו של מודי מאור. בפברואר 2019 הוביל את הקבוצה לזכייה בגביע המדינה.
ב-13 בפברואר 2020 הוביל את הפועל ירושלים לזכייה שנייה ברציפות בגביע המדינה.
קטש מאמן גם מחנות כדורסל בקיץ של ילדים ונוער.
ב-14 בינואר 2021 קטש מונה למאמן פנאתינאיקוס. נבחר גם לאמן את נבחרת ישראל וביורובאסקט 2022.
ב-10 במאי 2021 זכה בתואר ראשון עם פנאתינייקוס כשזכה עמה בגביע היווני. ב-10 ביוני 2021 הוביל את פנאתינייקוס לזכייה באליפות יוון ומספר ימים לאחר מכן פוטר.
ב-7 בינואר 2022 מונה למנהל המקצועי של הפועל גלבוע גליל.
ב-19 ביוני 2022 מונה למאמנה של מכבי תל אביב לקדנציה שנייה, לאחר שכבר אימן אותה בשנת 2007/2008. ב-29 במאי 2024 האריך את חוזהו בקבוצה בשנתיים נוספות.
עסקים

בשנת 1997, הזמין איש ההיי-טק והיזם אריה פיינגולד את קטש להשקיע בחברת הסטארט-אפ טגריטי. בשנת 2007, השקיע גם בחברת הסטארט-אפ 5min. שתי החברות נמכרו בשנת 2010. במקביל לקריירת האימון משמש קטש ממנהלי מיזם "שחקן אמיתי", חברה לקידום שחקני כדורסל, בה מעורבים שחקנים ישראליים בכירים רבים כגון תמיר בלאט אותו אימן קטש במקביל במסגרת הפועל ירושלים.
חיים אישיים

נשוי למיטל מורד, ולהם שני ילדים. מתגורר בתל אביב. לקטש גם בת ממערכת יחסים קודמת. בעל הטרוכרומיה.
לקריאה נוספת

דני ענבר, ישנתי כמו תינוק; בתוך: ספורט 5 - הספר, עורך: ירון טלפז, עמ' 56–59, טבע הדברים, 2002
הערות שוליים

↑  1994 European championship for men 22 and under', באתר ארכיון פיבא
↑  היכנס/י לפייסבוק, באתר Facebook
↑  עודד קטש הודיע רשמית: אני פורש, באתר ynet, 9 ביוני 2004
↑  לי נוף, ‏קטש חוזר לשחק: מצטרף לאליצור חולון בליגה ב', באתר ONE‏, 23 בדצמבר 2009
↑  חגי סגל ואלירן חיאט, קטש התפטר: אני לוקח אחריות מלאה, צריך שינוי, באתר nrg‏, 1 בינואר 2008
↑  גלעד שוברט, עודד קטש התפטר מהפועל ירושלים, באתר ynet, 27 בדצמבר 2011
↑  שרון קביליו, ‏עודד קטש יהיה עוזר מאמן ראשון בנבחרת ישראל, באתר ONE‏, 1 במרץ 2012
↑  אור שקדי‏, עודד קטש יאמן את הפועל אילת בליגת העל, באתר וואלה, 21 ביוני 2012
↑  הפועל אילת הודיעה: עודד קטש לא ימשיך כמאמן הקבוצה, באתר nrg‏, 17 ביולי 2017
↑  ברק חקלאי ואפרת עמורבן, שמיר עוזר מאמן נבחרת ישראל, קטש בעתודה, באתר ynet, 23 בינואר 2017
↑  ורד כהן‏, "עודד קטש מונה למאמן הפועל ירושלים לשנה וחצי", באתר וואלה, 22 בפברואר 2018
↑  אהרל'ה ויסברג‏, כפי שנחשף בוואלה! ספורט: עודד קטש הוא מאמנה החדש של פנאתינייקוס עד 2022, באתר וואלה, 14 בינואר 2021
↑  עמרי מנהיים, ‏מפתיע: קטש מונה למנהל המקצועי של גלבוע, באתר ערוץ הספורט, 7 בינואר 2022
↑  אור שקדי‏, עודד קטש אחרי החתימה: "הקבוצה תצטרך לעבור שינויים משמעותיים", באתר וואלה, 19 ביוני 2022
↑  קטש, הנפלד וגודס הוזמנו להשקיע בחברת הטכנולוגיה טגריטי, באתר גלובס, 11 בנובמבר 1997
↑  המקום בו מיליונרים מ-888 ועודד קטש נפגשים, באתר גלובס, 24 באוקטובר 2007
↑  שמוליק שלח , ‏אקזיט שני בשבוע לעודד קטש: טגריטי נמכרת למקגרו-היל, באתר גלובס, 4 באוקטובר 2010
| --- | --- |
בקרת זהויות :  NLI: 987013125168205171
גבריאל לבל

| --- | --- |

לבל, 2022
 לידה:  20 בספטמבר 2002 (בן 22) קנדה ונקובר, קולומביה הבריטית, קנדה
 שם לידה:  Gabriel LaBelle 
 מדינה:  קנדה 
 תקופת הפעילות:  מ-2013 
 מקום לימודים:  אוניברסיטת קונקורדיה 
 פרופיל ב-IMDb
 
גבריאל לבל (באנגלית: Gabriel LaBelle; נולד ב-20 בספטמבר 2002) הוא שחקן קנדי ממוצא יהודי. נודע בזכות תפקידו המבוסס על הקולנוען סטיבן ספילברג הצעיר בסרט הדרמה הסמי-אוטוביוגרפי "הפייבלמנים".
ביוגרפיה

לבל נולד וגדל בוונקובר, קולומביה הבריטית שבקנדה. אביו הוא השחקן והמפיק הקנדי ממוצא יהודי, רוב לבל.
בשנת 2021 החל ללמוד בחוג לדרמה של אוניברסיטת קונקורדיה במונטריאול, קוויבק שבקנדה – אם כי, נאלץ לעשות זאת באופן מקוון בעקבות מגפת הקורונה העולמית באותה עת.
קריירה

לבל החל להתעניין במשחק בגיל שמונה במחנה קיץ, שם שיחק בהפקות המוזיקליות של "פוטלוס", "שרק" ו"אלאדין".
לבל עשה את הופעת הבכורה שלו על המסך הקטן ב-2013 בפרק של סדרת הטלוויזיה הקנדית "Motive" בתפקיד אורח. ב-2015, שיחק בתפקיד אורח בפרק של בסדרת הטלוויזיה "איי זומבי" ברשת The CW האמריקאית.
בשנת 2017 הוא כיכב בסרט האימה האינדי "Dead Shack" בתור קולין, שהוקרן בבכורה בפסטיבל הסרטים הבינלאומי של ונקובר (אנ') שבקנדה. באותה שנה שיחק בסרט "מקס 2: גיבור הבית הלבן" (אנ').
בשנת 2018 שיחק בסרט המדע-בדיוני והאימה "הטורף", הרביעי בסדרת סרטי הקולנוע  "הטורף".
בשנת 2021 שיחק בפרק במיני-סדרה של נטפליקס "טעם דובדבן חדש לגמרי" (אנ').
בשנת 2022 הוא שיחק בתפקיד הראשי, בסרט הדרמה הסמי-אוטוביוגרפי של סטיבן ספילברג, "הפייבלמנים", בו גילם את סמי פייבלמן כנער מתבגר, יוצר קולנוע צעיר ושאפתן המבוסס על אודות ספילברג עצמו. בהמשך השנה, החל לשחק בתפקיד מרכזי בסדרת הדרמה "ג'יגולו אמריקאי" של רשת שואוטיים האמריקאית, המבוססת על סרט באותו שם מ-1980.
בשנת 2024 שיחק בתפקיד ראשי לצד קונור שרי בסרט הקולנוע "Snack Shack".
פילמוגרפיה > קולנוע וסרטים

| שנה | סרט | תפקיד | הערות |
| --- | --- | --- | --- |
| 2017 | מקס 2: גיבור הבית הלבן (אנ') | אלפרד |  |
| 2017 | Dead Shack | קולין |  |
| 2018 | הטורף | אי.ג'יי |  |
| 2022 | הפייבלמנים | סמואל "סמי" פייבלמן | מועמד פרס סטלייט לשחקן הטוב ביותר בסרט דרמה קולנועי לשנת 2022 (אנ') |
| 2024 | Snack Shack | מוס מילר |  |
| 2024 | סאטרדיי נייט | לורן מייקלס | מועמד פרס גלובוס הזהב לשחקן הטוב ביותר - סרט מוזיקלי או קומדיה (2025) |
| TBA | Dutch and Razzlekhan | איליי ליכטנשטיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Motive | צ'אד צ'ייס | פרק: "Detour" |
| 2015 | iZombie | צ'רלי | פרק:"Love & Basketball" |
| 2021 | טעם דובדבן חדש לגמרי (אנ') | טים נת'נס | פרק:"Jennifer" |
| 2022 | ג'יגולו אמריקאי | ג'וליאן קיי הצעיר | תפקיד ראשי; 8 פרקים |